Tropisk regnskogklima

Tropisk regnskogklima, òg kalla ekvatorialklima, er eit tropisk klima, som ein vanlegvis (men ikkje alltid) finn langs ekvator. Regionar med dette klimaet har ofte tropiske regnskogar og er i Köppen si klimaklassifisering klassifisert som «Af».

Skildring
Tropisk regnklima er eit tropisk klima der det ikkje finst tørketid - alle månadane har minst 60 mm nedbør. Tropisk regnklima har ikkje noko fråskild sommar og vinter, og er typisk varm og våt året gjennom med både ofte og tung nedbør. Vêret er mykje likt frå dag til dag, og temperaturskilnaden mellom dag og natt er som regel større enn temperaturskilnaden mellom «sommar» og «vinter». 

Fordeling
Tropisk regnklima finn ein vanlegvis på breiddegrader innanfor fem grader nord og sør for ekvator, som er dominert av den intertropiske konvergenssona. Tropisk regnklima finn ein derimot i mindre område òg andre stader, og ikkje alle områda langs ekvator har tropisk regnklima. 

Somme stader med dette klimaet har nesten uendra vêr året gjennom (den nordvestlege stillehavskysten i Sør- og Mellom-Amerika, frå Ecuador til Costa Rica, men i mange tilfelle er perioden med høg sol og lengre dagar mykje våtare (som i Palembang i Indonesia) og somme stader er tida då sola står lågast våtast (som i Sitiawan i Malaysia).

I tillegg finn ein tropisk regnklima utanfor ekvatoriområdet, til dømes i Santos i Brasil og Fort Lauderdale i USA, som ikkje berre ligg utanfor ekvator, men òg ligg like utanfor tropane. 

Klimatiske kjenneteikn
Breiddegradene ligg vanlegvis under lågtrykksbeltet i stillebeltet året rundt, og har derfor nesten ingen fråskilde årstider. 
 Sola står nesten vertikalt midt på dagen, og er direkte over hovudet to gonger i året, ved jamdøger.
 Døgnmiddeltemperaturen er vanlegvis kring 27 °C året rundt. Omfattande skydekke og kraftig nedbør hindrar store temperaturskilnader mellom dagaen, og temperaturen stig sjeldan over 33 °C. 
 Temperaturen endrar seg vanlegvis mellom 2 til 5 °C gjennom døgnet, som er større enn årlege variasjonen av døgnmiddeltemperaturen på berre 2 °C. 
 Det kjem mykje regn, som vanlegvis er konvektiv (regnbyer). 

Kjende byar med tropisk regnklima
Afrika
  Entebbe i Uganda
  Kisangani i Den demokratiske republikken Kongo 
  Mbandaka i Den demokratiske republikken Kongo 
  Moroni på Komorane
Amerika
  Belém i Brasil
  Bluefields i Nicaragua
  Boa Vista i Brasil
  Bocas Town i Panama
  Esmeraldas i Ecuador
  Fort Lauderdale i USA
  Hilo i USA
  Georgetown i Guyana
  Iquitos i Peru
  Leticia i Colombia
  Paramaribo i Surinam
  Pucallpa i Peru
  Rio Branco i Brasil
  Salvador i Brasil

Asia/Stillehavet
  Apia i Samoa
  Bandar Seri Begawan i Brunei Darussalam
  Banjarmasin i Indonesia
  Biak i Indonesia
  Colombo i Sri Lanka
  Georgetown i Malaysia
  Innisfail i Australia
  Johor Bahru i Malaysia
  Kota Kinabalu i Malaysia
  Kuala Lumpur i Malaysia
  Kuching i Malaysia
  Medan i Indonesia
  Padang i Indonesia
  Palembang i Indonesia
  Pekanbaru i Indonesia
  Singapore
  Sri Jayawardenapura Kotte i Sri Lanka 
  Tabubil i Papua Ny-Guinea

Sjå òg
Tropane
Köppen si klimaklassifisering

Kjelder
Denne artikkelen bygger på «Tropical rainforest climate» frå ,  den 28. august 2011. 
 oppgav desse kjeldene:

Kategori:Tropane
Kategori:Klimasoner og typar
Kategori:Regnskogar